               IL-KUMMISSJONI EWROPEA
            Brussell, 14.9.2016
            COM(2016) 607 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            li temenda d-Deċiżjoni (UE) 2015/435 dwar il-mobilizzazzjoni tal-Marġni ta’ Kontinġenza

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

                  Il-Parlament Ewropew u l-Kunsill iddeċidew fis-17 ta’ Diċembru 2014 li jimmobilizzaw il-Marġni ta' Kontinġenza tal-2014 sabiex jirreaġixxu għaċ-ċirkostanzi mhux previsti li kienu qamu wara li fi Frar 2013 ġie stabbilit għall-ewwel darba l-limitu massimu ta' pagament tal-Qafas Finanzjarju Pluriennali (QFP) għall-2014, u biex jikkumplimentaw l-approprjazzjonijiet ta’ pagament fil-baġit ġenerali tal-Unjoni Ewropea għas-sena finanzjarja tal-2014, lil hinn mil-limitu ta' pagament.

                  Id-Deċiżjoni tikkumpensa l-ammont immobilizzat fl-2014 bil-marġni taħt il-limiti ta' pagament għas-snin mill-2018 sal-2020. L-Abbozz tal-Baġit għall-2017 juri li fi ħdan il-limitu ta' pagament għall-2017 hemm disponibbli marġni kbir, filwaqt li l-previżjonijiet sal-2020, dwar il-pagamenti ta' nofs it-terminu, ippreżentati mill-Kummissjoni fil-kuntest tal-analiżi ta' nofs it-terminu tal-QFP
                     1
                  , ibassru pressjoni dejjem ikbar fuq il-limiti ta' pagament għas-snin 2018-2020. Il-Kummissjoni għalhekk tipproponi li temenda d-Deċiżjoni msemmija hawn fuq billi tikkumpensa l-ammont mobilizzat fl-2014 bil-marġni disponibbli taħt il-limitu ta’ pagament fl-2017.

                  Meta ġie mobilizzat il-Marġni ta’ Kontinġenza fl-2014, l-istituzzjonijiet inkludew l-ammont ta’ EUR 350 miljun fid-deċiżjoni ta' mobilizzazzjoni, mingħajr madankollu ma ġie kkumpensat dan l-ammont, sa ma jintlaħaq ftehim dwar it-trattament tal-pagamenti tal-istrumenti speċjali, u stiednu lill-Kummissjoni biex tippreżenta proposta fi żmien adegwat. Il-previżjonijiet dwar il-pagamenti ta’ nofs it-terminu juru li l-limiti ta’ pagament suffiċjenti jiddependu fuq ftehim li jikkonferma li l-approprjazzjonijiet ta’ pagament marbutin mal-istrumenti speċjali jiddaħħlu fil-baġit, lil hinn mil-limiti massimi, bħal kif jiddaħħlu l-impenji li jirriżultaw minnhom. Għalhekk, qed jiġi propost biex dan l-ammont ma jiġix kkumpensat.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               li temenda d-Deċiżjoni (UE) 2015/435 dwar il-mobilizzazzjoni tal-Marġni ta’ Kontinġenza

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar il-ġestjoni finanzjarja tajba
                  2
               , u b’mod partikolari t-tieni subparagrafu tal-punt 14 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)L-Artikolu 13 tar-Regolament tal-Kunsill (UE, Euratom) Nru 1311/2013
                  3
                stabbilixxa Marġni ta’ Kontinġenza sa 0,03 % tal-Introjtu Nazzjonali Gross tal-Unjoni.

               (2)Skont l-Artikolu 6 tar-Regolament (UE, Euratom) Nru 1311/2013, il-Kummissjoni kkalkulat l-ammont assolut tal-Marġni ta' Kontinġenża għall-2014
                  4
               ,

               (3)Skont id-Deċiżjoni (UE) 2015/435
                  5
               , il-Parlament Ewropew u l-Kunsill immobilizzaw il-Marġni ta’ Kontinġenza fl-2014 sabiex jippermettu l-finanzjament lil hinn mil-limitu ta’ pagament ta’ EUR 3 168 233 715. Fil-mobilizzazzjoni tal-Marġni ta' Kontinġenza ġie inkluż l-ammont ta' EUR 350 miljun f'approprjazzjonijiet ta' pagament, sakemm jintlaħaq qbil dwar it-trattament tal-pagamenti għall-istrumenti speċjali. Ġie deċiż li matul il-perjodu 2018-2020 ikun qed jikkumpensa l-ammont ta’ EUR 2 818 233 715, u li l-Kummissjoni tiġi mistiedna biex tippreżenta fi żmien adegwat proposta dwar l-ammont li jifdal ta’ EUR 350 miljun.

               (4)L-approprjazzjonijiet ta’ pagament relatati mal-użu tal-istrumenti speċjali jiddaħħlu fil-baġit lil hinn mil-limiti ta' pagament rilevanti tal-qafas finanzjarju pluriennali. Bħala konsegwenza, il-mobilizzazzjoni tal-Marġni ta’ Kontinġenza fl-2014 hija meħtieġa biss għall-ammont totali ta’ EUR 2 818 233 715 f’approprjazzjonijiet ta’ pagament, mingħajr il-ħtieġa li jiġi inkluż u kkumpensat l-ammont addizzjonali ta’ EUR 350 miljun.

               (5)Skont it-tbassir dwar il-pagament fuq terminu medju ta' żmien ppreżentat fil-kuntest tar-Rieżami ta' Nofs it-Terminu, hija mistennija pressjoni fuq il-limiti tal-pagament annwali għas-snin 2018-2020.

               (6)L-abbozz tal-baġit għas-sena 2017 juri marġni taħt il-limitu ta’ pagament ta’ EUR 9,6 biljun, u dan jippermetti li jiġi kkumpensat l-ammont sħiħ mobilizzati fl-2014.

               (7)Id-Deċiżjoni (UE) 2015/435 jinħtieġ li għalhekk tiġi emendata skont dan,

               ADOTTAW DIN ID-DEĊIŻJONI:

               Artikolu 1

               Id-Deċiżjoni (UE) 2015/435 hija emendata kif ġej:

               (1)
                     L-Artikolu 1 jinbidel b'dan li ġej:

               "Artikolu 1

               Għall-baġit ġenerali tal-Unjoni Ewropea għas-sena finanzjarja 2014, l-ammont ta’ EUR 2 818 233 715 f'approprjazzjonijiet ta' pagament għandhom jiġu mmobilizzati taħt il-Marġni ta’ Kontinġenza, lil hinn mil-limitu ta' pagament tal-Qafas Finanzjarju Pluriennali.";

               (2)
                     L-Artikolu 2 jinbidel b'dan li ġej:

               "Artikolu 2

               L-ammont ta’ EUR 2 818 233 715 għandu jkun ikkumpensat bil-marġni li jaqa' fil-limitu ta' pagament għas-sena 2017.".

               Artikolu 2

               Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  COM(2016)603 tal-14.09.2016.

                     (2)
                  ĠU C 373, 20.12.2013, p. 1.

                     (3)
                  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (4)
                  Il-Komunikazzjoni mill-Kummissjoni lill-Kunsill u l-Parlament Ewropew tal-20 ta' Diċembru 2013 dwar l-aġġustament tekniku tal-qafas finanzjarju għas-sena 2014 f'konformità mal-movimenti fl-ING (COM(2013)928).

                     (5)
                  Id-Deċiżjoni (UE) 2015/435 tal-Parlament Ewropew u tal-Kunsill tas-17 ta’ Diċembru 2014 dwar il-mobilizzazzjoni tal-Marġni ta’ Kontinġenza (ĠU L 72, 17.3.2015, p. 4).


title: Proposta għal deċiżjoni tal-Kunsill li tawtorizza t-tqegħid fis-suq ta' ikel u ingredjenti ta' l-ikel prodotti minn qamħirrum Roundup Ready ġenetikament modifikat tal-linja GA21 bħala ikel ġdid jew ingredjenti ta' l-ikel ġodda taħt ir-regolament tal-Parlament Ewropew u l-Kunsill (KE) Nru 258/97

text:
Avviż Legali Importanti

|

52005PC0346

Proposta għal deċiżjoni tal-Kunsill li tawtorizza t-tqegħid fis-suq ta' ikel u ingredjenti ta' l-ikel prodotti minn qamħirrum Roundup Ready ġenetikament modifikat tal-linja GA21 bħala ikel ġdid jew ingredjenti ta' l-ikel ġodda taħt ir-regolament tal-Parlament ewropew u l-Kunsill (KE) Nru 258/97  /* KUMM/2005/0346 finali */

	[pic] | KUMMISSJONI TAL-KOMUNITAJIET EWROPEJ |Brussel 29.7.2005KUMM(2005)346 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta' ikel u ingredjenti ta' l-ikel prodotti minn qamħirrum Roundup Ready ġenetikament modifikat tal-linja GA21 bħala ikel ġdid jew ingredjenti ta' l-ikel ġodda taħt ir-Regolament tal-Parlament Ewropew u l-Kunsill (KE) Nru 258/97(preżentata mill-Kummissjoni)MEMORANDUM TA’ SPJEGAZZJONIL-abbozz tad-Deċiżjoni tal-Kunsill mehmuż jikkonċerna ikel u ingredjenti ta’ l-ikel prodotti minn qamħirrum ġenetikament modifikat tal-linja GA21, li għalih saret talba biex jitqiegħed fis-suq minn Monsanto lill-awtoritajiet kompetenti ta’ l-Olanda fl-24 ta’ Lulju 1998, taħt ir-Regolament (KE) Nru 258/97.Wara r-rapport inizjali ta’ evalwazzjoni mill-Olanda, li qieset il-qamħirrum GA21 sigur daqs il-qamħirrum konvenzjonali, tressqu oġġezzjonijiet motivati minn xi Stati Membri. Dawn l-oġġezzjonijiet tressqu lill-Kumitat Xjentifiku dwar l-Ikel li ta l-opinjoni, fis-27 ta' Frar 2002, li l-qamħirrum GA21 kien sigur daqs il-qamħirrum konvenzjonali. Il-metodu ta' individwazzjoni kien ivvalidat u ppubblikat miċ-Ċentru tar-Riċerka Konġunta fis-17 ta’ Jannar 2005.L-applikazzjoni oriġinali ta’ Monsanto kienet tirrigwarda ikel u ingredjenti ta’ l-ikel li ġejjin minn organiżmi ġenetikament modifikati. Fl-24 ta’ April 2002, Monsanto talab sabiex jillimita t-talba għal ikel u ingredjenti ta' l-ikel prodotti minn organiżmi ġenetikament modifikati.Ir-Regolament (KE) Nru 1829/2003 dwar ikel u għalf ġenetikament modifikat huwa applikabbli mit-18 ta' April 2004. Fid-dawl ta’ l-Artikolu 46(1) ta’ dan ir-Regolament, talbiet imressqa taħt ir-Regolament (KE) Nru 258/97 qabel it-18 ta’ April 2004 u li għalihom ingħata rapport addizzjonali ta’ evalwazzjoni lill-Kummissjoni qabel dik id-data, se jiġu pproċessati taħt ir-Regolament (KE) Nru 258/97.Fid-dawl ta’ dan, abbozz ta' Deċiżjoni tal-Kummissjoni sabiex ikel u ingredjenti ta’ l-ikel prodotti mil-linja ta’ qamħirrum GA21 ġenetikament immodifikat jitqiegħdu fis-suq Komunitarju tressaq lill-Kumitat Permanenti dwar il-Katina Alimentari u s-Saħħa ta’ l-Annimali, fis-27 ta’ April 2005 għall-vot. Disa’ Stati Membri vvutaw favur, ħames Stati Membti vvutaw kontra u tmien Stati Membri astjenu. Tliet Stati Membri ma kinux preżenti.Il-Kumitat ma ta l-ebda opinjoni. Konsegwentement, skond l-Artikolu 13, paragrafu 4 b) tar-Regolament (KE) Nru 258/97 u fi qbil ma' l-Artikolu 5 tad-Deċiżjoni tal-Kunsill 1999/468/KE, il-Kummissjoni hi meħtieġa tressaq proposta lill-Kunsill marbuta mal-miżuri li għandhom jittieħdu. Il-Kunsill għandu tliet xhur biex jaġixxi permezz ta' maġġoranza kkwalifikata. Il-Parlament Ewropew ġie infurmat fit-28 ta' April 2005.Proposta għalDEĊIŻJONI TAL-KUNSILLli tawtorizza t-tqegħid fis-suq ta' ikel u ingredjenti ta' l-ikel prodotti minn qamħirrum Roundup Ready ġenetikament modifikat tal-linja GA21 bħala ikel ġdid jew ingredjenti ta' l-ikel ġodda taħt ir-Regolament tal-Parlament Ewropew u l-Kunsill (KE) Nru 258/97It-testi bil-Franċiż u bl-Olandiż biss huma awtentiċiIL-KUNSILL TA’ L-UNJONI EWROPEA,Wara li kkunsidra it-Trattat li jistabbilixxi l-Komunitajiet Ewropej,Wara li kkunsidra ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel ġdid u l-ingredjenti ta' l-ikel ġodda[1], u partikolarment l-Artikolu 7 tiegħu,Wara li kkunsidra l-proposta tal-Kummissjoni,Billi:(1) Fl-24 ta' Lulju 1998, Monsanto ressaq talba lill-awtoritajiet kompetenti ta' l-Olanda, skond l-Artikolu 4 tar-Regolament (KE) Nru 258/97, biex jitqiegħdu fis-suq ikel u ingredjenti ta' l-ikel derivati minn qamħirrum ġenetikament modifikat tal-linja GA21 bħala ikel ġdid jew ingredjenti ta' l-ikel ġodda.(2) Fl-ewwel rapport ta' verifika tiegħu tal-21 ta' Diċembru 1999, l-entità kompetenti Olandiża għall-analiżi ta' l-ikel waslet għall-konklużjoni li l-qamħirrum GA21 u prodotti ta' l-ikel derivati minnu huma tajbin għall-ikel daqs qamħirrum u prodotti tal-qamħirrum li ma kinux ġenetikament modifikati.(3) Il-Kummissjoni ressqet l-ewwel rapport ta' verifika lill-Istati Membri kollha fit-18 ta' Frar 2000. Fi żmien il-perijodu ta' 60 ġurnata stipulat fl-Artikolu 6 (4) tar-Regolament (KE) Nru 258/97, tqajmu oġġezzjonijiet motivati dwar il-kummerċjalizzazzjoni tal-prodott bi qbil ma' dik id-dispożizzjoni.(4) Fit-18 ta' Mejju 2000, il-Kummissjoni talbet opinjoni lill-Kumitat Xjentifiku ta' l-Ikel (SCF) skond l-Artikolu 11 tar-Regolament (KE) Nru 258/97. Fis-27 ta' Frar 2002, l-SCF ta l-opinjoni tiegħu li, mill-aspett tas-saħħa tal-konsumatur, il-qamħirrum GA21 u prodotti derivati minnu huma tajbin daqs qamħ u prodotti derivati minn linji konvenzjonali ta' qamħirrum. Meta ta l-opinjoni tiegħu l-SCF qies il-mistoqsijiet u t-tħassib speċifiċi kollha li tressqu mill-Istati Membri.(5) Fl-24 ta’ April 2002, Monsanto staqsa sabiex it-talba tiġi llimitata għal ikel u ingredjenti ta’ l-ikel prodotti minn organiżmi ġenetikament modifikati.(6) Dwar l-użu tal-prodott bħala jew parti minn għalf, Monsanto, fit-12 ta’ Diċembru 1997, ressaq notifika taħt Parti C tad-Direttiva 90/220/KEE[2]. L-opinjoni tal-Kumitat Xjentifiku dwar il-Pjanti, adottata fit-22 ta’ Settembru 2000, kkonkludiet li m’hemmx evidenza li turi li t-tqegħid fis-suq ta’ qamħirrum GA21 għal dan l-użu jista’ jkollu xi effetti ħżiena fuq is-saħħa tal-bniedem jew fuq l-ambjent. Madankollu, l-applikazzjoni ġiet irtirata għall-raġunijiet kummerċjali.(7) Artikolu 46(1) tar-Regolament (KE) Nru 1829/2003 dwar l-ikel u l-għalf ġenetikament modifikat[3] jipprovdi li talbiet imressqa skond l-Artikolu 4 tar-Regolament (KE) Nru 258/97 qabel id-data tad-dħul fis-seħħ ta' dan ir-Regolament għandhom ikunu pproċessati skond id-dispożizzjonijiet tar-Regolament (KE) Nru 258/97, minkejja l-Artikolu 38 tar-Regolament (KE) Nru 1829/2003, f'każi fejn ir-rapport ta' verifika addizzjonali meħtieġ skond l-Artikolu 6(3) jew 6(4) tar-Regolament (KE) Nru 258/97 ġie mibgħut lill-Kummissjoni qabel id-data tad-dħul fis-seħħ tar-Regolament (KE) Nru 1829/2003.(8) Iċ-Ċentru tar-Riċerka Konġunta tal-Kummissjoni Ewropea (JRC) bil-kollaborazzjoni tan-Netwerk Ewropew tal-Laboratorji GMO (ENGL) ivvalida metodu għall-identifikazzjoni tal-qamħirrum GA21. Il-JRC wettaq studju ta' validazzjoni (ring-trial) sħiħ skond linji ta' gwida li huma aċċettati internazzjonalment sabiex jiġi analiżat ir-rendiment ta' metodu kwantitattiv speċifiku għall-avveniment sabiex isib u jikkwantifika l-waqt tat-trasformazzjoni GA21 fil-qamħirrum. Il-materjal li kien hemm bżonn għall-istudju ġie provdut minn Monsanto. Il-JRC qies li r-rendiment tal-metodu kien xieraq għall-għan tiegħu, u qies il-kriterji ta' rendiment proposti mill-ENGL dwar metodi mressqa għall-konformità regolatorja kif ukoll il-ftehim attwali dwar ir-rendiment sodisfaċenti ta' metodu. Kemm il-metodu kif ukoll ir-riżultati ġew ippubblikati mill-JRC.(9) Il-materjal ta' referenza dwar qamħirrum GA21 ġie prodott miċ-Ċentru tar-Riċerka Konġunta.(10) Ikel u ingredjenti tal-ikel derivati minn qamħirrum GA21 għandhom jiġu ttikkettati skond id-dispożizzjonijiet tar-Regolament (KE) Nru 1829/2003 u għandhom ikunu soġġetti għall-ħtiġijiet ta' traċċabilità stipulati fir-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 li jikkonċerna t-traċċabilità u t-tikkettar ta' organiżmi modifikati ġenetikament u t-traċċabilità ta' ikel u għalf prodotti minn organiżmi ġenetikament modifikati u li temenda d-Direttiva 2001/18/KE[4].(11) Skond ir-Regolament tal-Kummissjoni (KE) Nru 65/2004[5], ġie assenjat identifikatur uniku lill-prodott għall-għanijiet tar-Regolament (KE) Nru 1830/2003.(12) Informazzjoni, li tinsab fl-Anness, dwar l-identifikazzjoni ta' ikel u ingredjenti ta' l-ikel prodotti minn qamħirrum GA21, li tinkludi l-metodu ta' identifikazzjoni vvalidat u l-materjal ta' referenza, għandha tinsab fir-Reġistru msemmi fl-Artikolu 28 tar-Regolament (KE) Nru 1829/2003.(13) Il-Kumitat Permanenti dwar il-Katina Alimentari u s-Saħħa ta' l-Annimali ma tax opinjoni.ADOTTA DIN ID-DEĊIŻJONI:Artikolu 1Ikel u ingredjenti ta' l-ikel prodotti mil-linja tal-qamħirrum GA21 (minn hawn 'il quddiem imsejħin “il-prodotti”), kif indikati u speċifikati fl-Anness, jistgħu jitqiegħdu fis-suq Komunitarju bħala ikel ġdid jew ingredjenti ta' l-ikel ġodda.Artikolu 2Il-prodotti għandhom ikunu ttikkettati bħala “qamħirrum ġenetikament modifikat” jew “prodott minn qamħirrum ġenetikament modifikat” bi qbil mal-ħtiġijiet ta' ttikkettar imniżżla fl-Artikolu 13 tar-Regolament (KE) Nru 1829/2003.Artikolu 3Il-prodotti u l-informazzjoni mniżżla fl-Anness għandhom jiddaħħlu fir-Reġistru Komunitarju tal-ikel u l-għalf ġenetikament modifikat.Artikolu 4Din id-Deċiżjoni hi indirizzata lil Monsanto Europe S.A., il-Belġju, li jirrappreżenta lil Monsanto Company, l-Istati Uniti ta' l-Amerika. Se tkun valida għal perijodu ta'10 snin.Magħmula fi Brussell,Għall-KunsillIl-PresidentANNESSINFORMAZZJONI LI GĦANDHA TIDDAĦĦAL FIR-REĠISTRU KOMUNITARJU TA' L-IKEL U L-GĦALF ĠENETIKAMENT MODIFIKAT1.  L-applikant u d-detentur ta' l-awtorizzazzjoni:Isem: Monsanto Europe S.A.Indirizz: Avenue de Tervuren 270-272, B-1150 Brussell, Il- BelġjuF'isem Monsanto Company 800 N. Lindbergh Boulevard St. Louis, Missouri 63167, l-Istati Uniti ta’ l-Amerika.2.  Indikazzjoni u speċifikazzjonijiet tal-prodotti:Ikel u ingredjenti ta' l-ikel prodotti minn qamħirrum ( Zea mays L) ġenetikament modifikat tal-linja GA21 li għandu toleranza akbar għall-erbiċida “glyphosate” u mill-inkroċji kollha tiegħu ma' linji ta' qamħirrum mnissla tradizzjonalment. Qamħirrum GA21 għandu s-sekwenza ta' kodifikazzjoni “5- enolpyruvylshikimate-3-phosphate synthase” (mEPSPS) modifikata, skond ir-regolament tar-“rice actin 1 promoter” (r-act) u għandu s-sekwenza “optimised transit peptide” (OPT) bbażata fuq sekwenzi “chloroplast transit peptide” mill- Helianthus annuus u l-ġene RuBisCo miż- Zea mays L.3.  Tikkettar:“Qamħirrum ġenetikament modifikat” jew “prodott minn qamħirrum ġenetikament modifikat”4.  Metodu għall-individwazzjoni:5.  Metodu speċifiku għall-avveniment, “real time”, u kwantitattiv, ibbażat fuq PCR għall-qamħirrum ġenetikament modifikat tal-linja GA21.6.  Ivvalidat miċ-Ċentru tar-Riċerka Konġunta (JRC) tal-Kummissjoni Ewropea bil-kollaborazzjoni tan-Netwerk Ewropew tal-Laboratorji GMO (ENGL), ippubblikat fuq http://gmo-crl.jrc.it/statusofdoss.htm.7.  Il-materjal ta' referenza IRMM-414 kien prodott miċ-Ċentru tar-Riċerka Konġunta (JRC) tal-Kummissjoni Ewropea.8.  Identifikatur uniku:MON- ØØØ21-99.  Informazzjoni meħtieġa skond l-Anness II tal-Protokoll ta' Cartagena:Mhux applikabbli.10.  Kundizzjonijiet jew restrizzjonijiet fuq it-tqegħid fis-suq tal-prodott:Mhux applikabbli.11.  Sorveljanza meħtieġa wara t-tqegħid fis-suq:Mhux applikabbli.[1] ĠU L 43 tat-14.2.1997, p. 1.[2] ĠU L 117, tat-8.5.1990, p. 15 – 27.[3] ĠU L 268 tat-18.10.2003, p.1.[4] ĠU L 268 tat-18.10.2003, p.24.[5] ĠU L 10, tas-16.1.2004, p.5


               IL-KUMMISSJONI EWROPEA
            Brussell, 16.12.2015
            COM(2015) 661 final
            2015/0301(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE dwar emenda għall-Anness XX (Ambjent) mal-Ftehim ŻEE(Emmissjonijiet CO2)

               MEMORANDUM TA’ SPJEGAZZJONI

               1.KUNTEST TAL-PROPOSTA

               Sabiex jiġu żgurati ċ-ċertezza legali u l-omoġenità meħtieġa tas-Suq Intern, il-Kumitat Konġunt taż-ŻEE għandu jintegra l-leġiżlazzjoni kollha rilevanti tal-UE fil-Ftehim ŻEE mill-aktar fis possibbli wara l-adozzjoni tagħha.

               2.RIŻULTATI TAL-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET TAL-IMPATT

               L-abbozz tad-Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jemenda l-Anness XX (Ambjent) għall-Ftehim ŻEE sabiex jinkorpora r-Regolamenti (KE) Nru 443/2009, (UE) Nru 1014/2010, (UE) Nru 63/2011, (UE) Nru 725/2011, (UE) Nru 429/2012, (UE) Nru 396/2013, (UE) Nru 397/2013, (UE) Nru 333/2014 u (UE) Nru 6/2015 fil-Ftehim ŻEE.

               L-Istati tal-EFTA membri taż-ŻEE qed jitolbu adattamenti li jmorru ‘l fuq mil-livell ta’ aġġustamenti tekniċi sempliċi.

               Ġustifikazzjoni tal-adattamenti ewlenin mitluba u soluzzjoni proposta

               Ir-Regolament (KE) Nru 443/2009 jistabbilixxi sistema ta’ standards ta’ rendiment għall-emissjonijiet minn karozzi ġodda tal-passiġġieri. L-abbozz tad-Deċiżjoni tal-Kumitat Konġunt jestendi s-sistema tal-UE għall-Istati tal-EFTA taż-ŻEE, b’tali mod li s-sistema se tinkludi l-Istati kollha taż-ŻEE.

               Primjums fuq l-emissjonijiet żejda, l Artikolu 9(1) tar-Regolament (KE) Nru 443/2009 kif rifless fl-adattament (i) tad-Deċiżjoni tal-Kumitat Konġunt

               Ġie inkluż test ta’ adattament li ser tkun ir-responsabbiltà tal-Awtorità ta’ Sorveljanza tal-EFTA li timponi l-ħlas ta’ primjums fuq l-emissjonijiet żejda fuq il-manifatturi fl-Istati EFTA taż-ŻEE.

               Primjums se jiġu imposti b’mod konġunt għal karozzi ġodda tal-passiġġeiri mibjugħa fl-UE u l-Istati tal-EFTA taż-ŻEE rispettivament. Konsegwentement, il-primjums għandhom jiġu distribwiti bejn in-naħat tal-UE/EFTA.

               Formola ta’ distribuzzjoni hija għalhekk issuġġerita, b’tali mod li l-primjums huma mqassma proporzjonalment abbażi tas-sehem ta’ karozzi ġodda tal-passiġġieri rreġistrati fl-UE jew fl-Istati tal-EFTA, rispettivament, meta mqabbel man-numru totali ta’ karozzi ġodda tal-passiġġieri rreġistrati fiż-ŻEE.

               Primjums fuq l-emissjonijiet żejda, l-Artikolu 9(3) tar-Regolament (KE) Nru 443/2009 kif rifless fl-adattament (i) tad-Deċiżjoni tal-Kumitat Konġunt

               L-Artikolu 9(3) jipprovdi bażi legali għall-Kummissjoni biex tistabbilixxi metodi għall-ġbir ta’ primjums fuq l-emissjonijiet żejda. Tali metodi ġew stabbiliti bid-Deċiżjoni tal-Kummissjoni 2012/100/UE
                  1
               . Peress li hemm sistema ta’ sorveljanza u l-awtorità ta’ sorveljanza separati taħt il-Ftehim ŻEE, test ta’ adattament ġie inkluż fl-Awtorità tas-Sorveljanza tal-EFTA li tiddetermina l-modi għall-ġbir ta’ primjums għall-eċċess ta’ emissjonijiet. Dawn il-mezzi għandhom ikunu bbażati fuq mezzi tal-Kummissjoni.

               L-allokazzjoni ta' primjums fuq l-emissjonijiet eċċessivi, l-Artikolu 9(4) tar-Regolament (KE) Nru 443/2009 kif rifless fl-adattament (k) tad-Deċiżjoni tal-Kumitat Konġunt

               L-Artikolu 9(4) jiddikjara li l-primjums għandhom jitqiesu bħala dħul għall-baġit ġenerali tal-UE.

               Konsegwentement, ġie inkluż test ta’ adattament għall-Istati tal-EFTA biex tiġi ddeterminata l-allokazzjoni tal-ammonti tal-primjum fuq l-emissjonijiet eċċessivi li jikkorrispondu għan-naħa tal-EFTA.

               L-applikabbiltà tar-Regolament (KE) Nru 443/2009 għal-Liechtenstein kif rifless fl-addatament (n) tad-Deċiżjoni tal-Kumitat Konġunt

               Ir-relazzjoni storikament fit-tul bejn il-Liechtenstein u l-Iżvizzera hija qrib ħafna u influwenzata ħafna mit-Trattat dwar id-Dwana u l-Valuta bejn iż-żewġ pajjiżi (l-istabbiliment ta’ unjoni ta’ dwana u valuta) li ġie konkluż fl-1923 (LGBl. 1923 Nru 24). It-Trattat dwar id-Dwana u l-Valuta mal-Iżvizzera għandu wkoll impatt sinifikanti fuq l-ambjent u l-istrateġiji fiskali tal-Liechtenstein. Bosta dispożizzjonijiet ambjentali Żvizzeri huma, permezz tat-Trattat dwar id-Dwana u l-Valuta, direttament applikabbli fil-Liechtenstein jew huma implimentati fil-liġi tal-Liechtenstein fuq il-bażi ta’ trattati bilaterali bejn iż-żewġ pajjiżi.

               Fuq dan l-isfond, il-Liechtenstein titlob li tkun eżentata mill-applikazzjoni tar-Regolament (KE) Nru 443/2009, minħabba li permezz tal-applikazzjoni tal-iskema ta’ prestazzjoni tal-emissjonijiet Żvizzera fil-Liechtenstein l-għanijiet stabbiliti mil-leġiżlazzjoni tal-UE se jinkisbu b'mod ugwali.

               3.ELEMENTI LEGALI TAL-PROPOSTA

               L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni dwar Deċiżjonijiet bħal dawn, fuq proposta mill-Kummissjoni.

               Il-Kummissjoni tissottometti l-abbozz ta’ Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentah fil-Kumitat Konġunt taż-ŻEE mill-aktar fis possibbli.

               2015/0301 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea,
                  fil-Kumitat Konġunt taż-ŻEE dwar emenda għall-Anness XX (Ambjent) mal-Ftehim ŻEE
                  (Emmissjonijiet CO2)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 192(1) u 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  2
               , u b'mod partikolari l-Artikolu 1(3) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea
                  3
                ("il-Ftehim ŻEE") daħal fis-seħħ fl-1 ta' Jannar 1994.

               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li, fost l-oħrajn, jemenda l-Anness XX (Ambjent) għall-Ftehim ŻEE.

               (3)Ir-Regolament (KE) Nru 443/2009 tal-Parlament Ewropew u tal-Kunsill
                  4
                għandu jiġi inkorporat fil-Ftehim ŻEE.

               (4)Ir-Regolament tal-Kummissjoni (UE) Nru 1014/2010
                  5
                għandu jiġi inkorporat fil-Ftehim ŻEE.

               (5)Ir-Regolament tal-Kummissjoni (UE) Nru 63/2011
                  6
                għandu jiġi inkorporat fil-Ftehim ŻEE.

               (6)Ir-Regolament ta' Implimentazzjoni tal-Kummissjoni (UE) Nru 725/2011
                  7
                għandu jiġi inkorporat fil-Ftehim ŻEE.

               (7)Ir-Regolament ta' Implimentazzjoni tal-Kummissjoni (UE) Nru 429/2012
                  8
                għandu jiġi inkorporat fil-Ftehim ŻEE.

               (8)Ir-Regolament ta' Implimentazzjoni tal-Kummissjoni (UE) Nru 396/2013
                  9
                għandu jiġi inkorporat fil-Ftehim ŻEE.

               (9)Ir-Regolament tal-Kummissjoni (UE) Nru 397/2013
                  10
                għandu jiġi inkorporat fil-Ftehim ŻEE.

               (10)Ir-Regolament (KE) Nru 333/2014 tal-Parlament Ewropew u tal-Kunsill
                  11
                għandu jiġi inkorporat fil-Ftehim ŻEE.

               (11)Ir-Regolament Delegat tal-Kummissjoni (UE) Nru 2015/6
                  12
                għandu jiġi inkorporat fil-Ftehim ŻEE.

               (12)Ir-Regolament (UE) Nru 443/2009 iħassar id-Direttiva 1753/2000/KE tal-Parlament Ewropew u tal-Kunsill
                  13
                li hija inkorporata fil-Ftehim ŻEE u li konsegwentement għandha titħassar skont il-Ftehim ŻEE.

               (13)L-Anness XX (Ambjent) għall-Ftehim ŻEE għandu jiġi emendat skont dan,

               (14)Il-pożizzjoni tal-Unjoni fi ħdan il-Kumitat Konġunt taż-ŻEE għandha tkun ibbażata fuq l-abbozz ta' Deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f’isem l-Unjoni, fi ħdan il-Kumitat Konġunt taż-ŻEE dwar l-emenda proposta tal-Anness XX (Ambjent) għall-Ftehim ŻEE għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.

               Artikolu 2

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Deċiżjoni tal-Kummissjoni 2012/100/UE tas-17 ta’ Frar 2012 dwar metodu għall-ġbir tal-primjums għal emissjonijiet eċċessivi tas-CO2 minn vetturi ġodda tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill, ĠU L 47, 18.2.2012, p. 71.

                     (2)
                  ĠU L 305, 30.11.1994, p. 6.

                     (3)
                  ĠU L 1, 3.1.1994, p. 3.

                     (4)
                  Ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief (ĠU L 140, 5.6.2009, p. 1).

                     (5)
                  Ir-Regolament tal-Kummissjoni (UE) Nru 1014/2010 tal-10 ta' Novembru 2010 dwar il-monitoraġġ u r-rapportar ta' dejta fuq ir-reġistrazzjoni ta' karozzi ġodda tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 293, 11.11.2010, p. 15).

                     (6)
                  Ir-Regolament tal-Kummissjoni (UE) Nru 63/2011 tas-26 ta’ Jannar 2011 li jistabbilixxi disposizzjonijiet dettaljati għall-applikazzjoni għal deroga mill-miri speċifiċi tal-emissjonijiet tas-CO2  skont l-Artikolu 11 tar-Regolament (KE) Nru 443/2009 tal-Parlament Ewropew u tal-Kunsill, (ĠU L 23, 27.1.2011, p. 16).

                     (7)
                  Ir-Regolament ta' Implimentazzjoni tal-Kummissjoni (UE) Nru 725/2011 tal-25 ta' Lulju 2011 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill, (ĠU L 194, 26.7.2011, p. 19).

                     (8)
                  Ir-Regolament ta’ Implimentazzjoni tal-Kummissjoni (UE) Nru 429/2012 tat-22 ta’ Mejju 2012 li jemenda r-Regolament (UE) Nru 1014/2010 bil-għan li jkun hemm mudell komuni għan-notifika ta’ żbalji mill-manifatturi tal-karozzi tal-passiġġieri, (ĠU L 132, 23.5.2012, p. 11).

                     (9)
                  Ir-Regolament ta’ Implimentazzjoni tal-Kummissjoni (UE) Nru 396/2013 tat-30 ta’ April 2013 li jemenda r-Regolament (UE) Nru 1014/2010 f’dak li għandu x’jaqsam ma’ ċerti rekwiżiti għall-monitoraġġ tal-emissjonijiet tas-CO2 minn karozzi ġodda tal-passiġġieri, (ĠU L 120, 1.5.2013, p. 1).

                     (10)
                  Regolament tal-Kummissjoni (UE) Nru 397/2013 tat-30 ta’ April 2013 li jemenda r-Regolament (KE) Nru 443/2009 tal-Parlament Ewropew u tal-Kunsill f’dak li għandu x’jaqsam mal-monitoraġġ tal-emissjonijiet tas-CO2 minn karozzi ġodda tal-passiġġieri, (ĠU L 120, 1.5.2013, p. 4).

                     (11)
                  Ir-Regolament (UE) Nru 333/2014 tal-Parlament Ewropew u tal-Kunsill tal-11 ta’ Marzu 2014 li jemenda r-Regolament (KE) Nru 443/2009 bl-għan li jiġu ddefiniti l-modalitajiet biex tintlaħaq il-mira għall-2020 li jitnaqqsu l-emissjonijiet ta’ CO 2 minn karozzi ġodda tal-passiġġieri, (ĠU L 103, 5.4.2014, p. 15.)

                     (12)
                  Ir-Regolament Delegay tal-Kummissjoni (UE) 2015/6 tal-31 ta' Ottubru 2014 li jemenda l-Anness I tar-Regolament (KE) Nru 443/2009 tal-Parlament Ewropew u tal-Kunsill sabiex iqis l-evoluzzjoni tal-massa tal-karozzi l-ġodda tal-passiġġieri rreġistrati fl-2011, l-2012 u l-2013, (ĠU L 3, 7.1.2015, p. 1).

                     (13)
                  Id-Deċiżjoni tal-Parlament Ewropew u tal-Kunsill Nru 1753/2000/KE tat-22 ta' Ġunju 2000 li tistabbilixxi skema għalbiex timmonitorja l-emissjonijiet medji speċifiċi tal-CO2 mill-karrozzi l-ġodda tal-passiġġieri (ĠU L 202, tal-10.8.2000, p. 1).

    ---documentbreak---

               IL-KUMMISSJONI EWROPEA
            Brussell, 16.12.2015
            COM(2015) 661 final
            ANNESSI
            DEĊIŻJONI TAL-KUMITAT KONĠUNT TAŻ-ŻEE NRU .../2015TA'
            li temenda l-Anness XX (Ambjent) għall-Ftehim ŻEEt
            għall-proposta ta' Deċiżjoni tal-Kunsill
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE dwar emenda għall-Anness XX (Ambjent) għall-Ftehim ŻEE(Emissjonijiet CO2)

               ANNESS

                  DEĊIŻJONI TAL-KUMITAT KONĠUNT TAŻ-ŻEE Nru …/2015
                  ta'

                  li temenda l-Anness XX (Ambjent) tal-Ftehim dwar iż-ŻEE

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,

               Billi:

               (1)Ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief
                  1
                għandu jiġi inkorporat fil-Ftehim ŻEE.

               (2)Ir-Regolament tal-Kummissjoni (UE) Nru 1014/2010 tal-10 ta’ Novembru 2010 dwar il-monitoraġġ u r-rapportar ta’ dejta fuq ir-reġistrazzjoni ta’ karozzi ġodda tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill
                  2
                għandu jiġi inkorporat fil-Ftehim ŻEE.

               (3)Ir-Regolament tal-Kummissjoni (UE) Nru 63/2011 tas-26 ta’ Jannar 2011 li jistabbilixxi disposizzjonijiet dettaljati għall-applikazzjoni għal deroga mill-miri speċifiċi tal-emissjonijiet tas-CO2 skont l-Artikolu 11 tar-Regolament (KE) Nru 443/2009 tal-Parlament Ewropew u tal-Kunsill
                  3
                għandu jiġi inkorporat fil-Ftehim ŻEE.

               (4)Ir-Regolament ta’ Implimentazzjoni tal-Kummissjoni (UE) Nru 725/2011 tal-25 ta’ Lulju 2011 li jistabbilixxi proċedura għall-approvazzjoni u ċ-ċertifikazzjoni ta’ teknoloġiji innovattivi għat-tnaqqis tal-emissjonijiet ta’ CO2 minn karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill
                  4
                għandu jiġi inkorporat fil-Ftehim ŻEE.

               (5)Ir-Regolament ta’ Implimentazzjoni tal-Kummissjoni (UE) Nru 429/2012 tat-22 ta’ Mejju 2012 li jemenda r-Regolament (UE) Nru 1014/2010 bil-għan li jkun hemm mudell komuni għan-notifika ta’ żbalji mill-manifatturi tal-karozzi tal-passiġġieri
                  5
                għandu jiġi inkorporat fil-Ftehim ŻEE.

               (6)Ir-Regolament ta’ Implimentazzjoni tal-Kummissjoni (UE) Nru 396/2013 tat-30 ta’ April 2013 li jemenda r-Regolament (UE) Nru 1014/2010 f’dak li għandu x’jaqsam ma’ ċerti rekwiżiti għall-monitoraġġ tal-emissjonijiet tas-CO2 minn karozzi ġodda tal-passiġġieri
                  6
                għandu jiġi inkorporat fil-Ftehim ŻEE.

               (7)Ir-Regolament tal-Kummissjoni (UE) Nru 397/2013 tat-30 ta’ April 2013 li jemenda r-Regolament (KE) Nru 443/2009 tal-Parlament Ewropew u tal-Kunsill f’dak li għandu x’jaqsam mal-monitoraġġ tal-emissjonijiet tas-CO2 minn karozzi ġodda tal-passiġġieri
                  7
                għandu jiġi inkorporat fil-Ftehim ŻEE.

               (8)Ir-Regolament (UE) Nru 333/2014 tal-Parlament Ewropew u tal-Kunsill tal-11 ta’ Marzu 2014 li jemenda r-Regolament (KE) Nru 443/2009 bl-għan li jiġu ddefiniti l-modalitajiet biex tintlaħaq il-mira għall-2020 li jitnaqqsu l-emissjonijiet ta’ CO 2 minn karozzi ġodda tal-passiġġieri
                  8
                għandu jiġi inkorporat fil-Ftehim ŻEE.

               (9)Ir-Regolament ta' Delega tal-Kummissjoni (UE) 2015/6 tal-31 ta' Ottubru 2014 li jemenda l-Anness I tar-Regolament (KE) Nru 443/2009 tal-Parlament Ewropew u tal-Kunsill sabiex iqis l-evoluzzjoni tal-massa tal-karozzi l-ġodda tal-passiġġieri rreġistrati fl-2011, l-2012 u l-2013
                  9
                għandu jiġi inkorporat fil-Ftehim ŻEE.

               (10)Ir-Regolament (KE) Nru 443/2009 iħassar id-Direttiva 1753/2000/KE tal-Parlament Ewropew u tal-Kunsill
                  10
                li hija inkorporata fil-Ftehim ŻEE u li konsegwentement għandha titħassar skont il-Ftehim ŻEE.

               (11)L-Anness XX għall-Ftehim ŻEE għandu jiġi emendat skont dan,

               ADOTTA DIN ID-DEĊIŻJONI:

               Artikolu 1

               L-Anness XX tal-Ftehim ŻEE jiġi emendat kif ġej:

               1.It-test tal-punt 21ae (id-Deċiżjoni Nru 1753/2000/KE tal-Parlament Ewropew u tal-Kunsill) jiġi sostitwit b'dan li ġej:

               ‘32009 R 0443: Ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief (ĠU L 140, 5.6.2009, p. 1), kif emendat bi:

               –32013 R 0397: Ir-Regolament tal-Kummissjoni (UE) Nru 397/2013 tat-30 ta' April 2013 (ĠU L 120, 1.5.2013, p. 4),

               –32014 R 0333: Ir-Regolament (UE) Nru 333/2014 tal-Parlament Ewropew u tal-Kunsill tal-11 ta’ Marzu 2014 (ĠU L 103, 5.4.2014. p. 15),

               –32015 R 0006: Ir-Regolament ta' Delega tal-Kummissjoni (UE) Nru 2015/6 tal-31 ta’ Ottubru 2014 (ĠU L 3, 7.1.2015, p. 1).

               Id-dispożizzjonijiet tar-Regolament, għall-finijiet ta’ dan il-Ftehim, jinqraw bl-adattamenti li ġejjin:

               (a)Is-subparagrafu segwenti jiżdied fl-Artikolu 7(2):

               “Jekk il-grupp jinkludi biss il-manifatturi fl-Istati tal-EFTA, il-manifatturi għandhom jirreġistraw l-informazzjoni mal-Awtorità ta’ Sorveljanza tal-EFTA. Jekk il-grupp jinkludi mill-inqas manifattur wieħed fl-Istati Membri tal-UE u mill-inqas manifattur wieħed fl-Istati tal-EFTA, il-manifatturi għandhom jirreġistraw l-informazzjoni mal-Kummissjoni u l-Awtorità ta’ Sorveljanza tal-EFTA.”

               (b)Is-subparagrafu segwenti jiżdied fl-Artikolu 7(3):

               “L-Awtorità ta’ Sorveljanza tal-EFTA tinnotifika lill-manifatturi fl-Istati tal-EFTA.”

               (c)Is-subparagrafu segwenti jiżdied fl-Artikolu 7(4):

               “Jekk il-grupp jinkludi biss il-manifatturi fl-Istati tal-EFTA, il-manifatturi jinformaw b'mod konġunt l-informazzjoni mal-Awtorità ta’ Sorveljanza tal-EFTA. Jekk il-grupp jinkludi jew huwa estiż biex jinklużi mill-inqas manifattur wieħed fl-Istati Membri tal-UE u mill-inqas manifattur wieħed fl-Istati tal-EFTA, il-manifatturi għandhom jirreġistraw l-informazzjoni kemm mal-Kummissjoni kif ukoll mal-Awtorità ta’ Sorveljanza tal-EFTA.”

               (d)Fl-Artikolu 7(5), il-kliem “l-Artikoli 81 u 82 tat-Trattat” jinqraw “l-Artikoli 53 u 54 tal-Ftehim ŻEE” u l-kelma “Komunità” tinqara “ŻEE”.

               (e)Fl-Artikolu 7(7) u l-Artikolu 10(1), il-kliem “u l-Awtorità ta’ Sorveljanza tal-EFTA" jiddaħħlu wara l-kelma “il-Kummissjoni”.

               (f)Id-dejta li jirrappurtaw l-Istati tal-EFTA tinżamm ukoll fir-reġistru ċentrali msemmi fl-Artikolu 8(4).

               (g)Is-subparagrafu segwenti jiżdied fl-Artikolu 8(4):

               “L-Awtorità ta’ Sorveljanza tal-EFTA tagħmel il-kalkoli stabbiliti fis-subparagrafu 1 għall-manifatturi fl-Istati tal-EFTA u tinnotifika lill-manifatturi skont it-tieni subparagrafu.”

               (h)Mingħajr preġudizzju għall-Protokoll 1 għall-Ftehim, fl-Artikolu 8(5) u (6), l-Artikolu 11(3), (4) it-tielet u r-raba subparagrafi, (5) u (6) u l-Artikolu 12(4), il-kliem “, jew mill-Awtorità ta’ Sorveljanza tal-EFTA, skont il-każ,” jiddaħħlu wara l-kelma “Kummissjoni”.

               (i)Is-sottoparagrafi segwenti għandhom jiżdiedu fl-Artikolu 9(1):

               “Meta manifattur jew maniġer ta’ għaqda hija fi Stat tal-EFTA, l-Awtorità tas-Sorveljanza tal-EFTA timponi l-primjum għall-emissjonijiet eċċessivi.

               L-ammonti tal-primjum fuq l-emissjonijiet eċċessivi għandhom jitqassmu bejn il-Kummissjoni u l-Awtorità ta’ Sorveljanza tal-EFTA proporzjonatament għas-sehem ta’ karozzi ġodda tal-passiġġieri rreġistrati fl-UE jew fl-Istati tal-EFTA, rispettivament, meta mqabbel man-numru totali ta’ karozzi ġodda tal-passiġġieri rreġistrati fiż-ŻEE.”

               (j)Is-subparagrafi segwenti jiżdiedu fl-Artikolu 9(3):

               “Il-Kummissjoni Ewropea tuża l-mezzi stabbiliti tagħha għall-ġbir ta’ primjums għall-emissjonijiet eċċessivi kif stipulat fid-Deċiżjoni tal-Kummissjoni 2012/100/UE taħt il-paragrafu 1 ukoll fir-rigward ta’ reġistrazzjonijiet ta’ manifatturi EFTA bbażati/reġistrati fl-UE.

               L-Awtorità ta’ Sorveljanza tal-EFTA għandha tiddetermina l-modi għall-ġbir ta’ primjums għall-emissjonijiet eċċessivi taħt il-paragrafu 1. Dawn il-mezzi għandhom ikunu bbażati fuq mezzi tal-Kummissjoni."

               (k)Is-subparagrafu segwenti għandu jiżdied fl-Artikolu 9(4):

                “Għall-Istati tal-EFTA, l-Istati tal-EFTA jiddeterminaw l-allokazzjoni tal-ammonti tal-primjum fuq l-emissjonijiet eċċessivi.”

               (l)Mingħajr preġudizzju għall-Protokoll 1 tal-Ftehim, fl-Artikoli 11(2) u (4) it-tieni subparagrafu, il-kliem “, jew fil-każ ta’ fabbrikant fl-Istati tal-EFTA, lill-Awtorità ta’ Sorveljanza tal-EFTA,” jiddaħħlu wara l-kelma “Kummissjoni”.

               (m)Mingħajr preġudizzju għall-Protokoll 1 tal-Ftehim, fl-Artikoli 12(3), il-kliem “, jew fil-każ ta’ fabbrikant fl-Istati tal-EFTA, lill-Awtorità ta’ Sorveljanza tal-EFTA,” jiddaħħlu wara l-kelma “Kummissjoni”.

               (n)Dan ir-Regolament ma japplikax għal-Liechtenstein.”

               2.Il-punt li ġej huwa mdaħħal wara l-punt 21ae (Deċiżjoni Nru 1753/2000/KE tal-Parlament Ewropew u tal-Kunsill:

               ‘21aea.32011 R 0063: Ir-Regolament tal-Kummissjoni (UE) Nru 63/2011 tas-26 ta’ Jannar 2011 li jistabbilixxi disposizzjonijiet dettaljati għall-applikazzjoni għal deroga mill-miri speċifiċi tal-emissjonijiet tas-CO2 skont l-Artikolu 11 tar-Regolament (KE) Nru 443/2009 tal-Parlament Ewropew u tal-Kunsill (ĠU L 23, 27.1.2011, p. 16).

               Ir-Regolament għall-finijiet ta' dan il-Ftehim, jinqara bl-adattamenti li ġejjin:

               (a)Mingħajr preġudizzju għall-Protokoll 1 għall-Ftehim, fl-Artikolu 7(1), il-kliem “, jew mill-Awtorità ta’ Sorveljanza tal-EFTA, skont il-każ,” għandhom jiddaħħlu wara l-kelma “il-Kummissjoni”.

               (b)L-Artikolu 7(2) u l-email imniżżla fl-Anness I m'għandhomx japplikaw fir-rigward tal-Awtorità ta’ Sorveljanza tal-EFTA.

               21aeb.32011 R 0725: Ir-Regolament ta' Implimentazzjoni tal-Kummissjoni (UE) Nru 725/2011 tal-25 ta' Lulju 2011 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn karozzi tal-passiġġieri, skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 194, 26.7.2011, p. 19).

               Ir-Regolament, għall-finijiet ta' dan il-Ftehim, jinqara bl-adattamenti li ġejjin:

               Mingħajr preġudizzju għall-Protokoll 1 għall-Ftehim, fl-Artikolu 3(d), 4, 10, 11 u 12, il-kliem “, jew mill-Awtorità ta’ Sorveljanza tal-EFTA, skont il-każ,” jiddaħħlu wara l-kelma “il-Kummissjoni”.

               21aec.32010 R 1014: Ir-Regolament tal-Kummissjoni (UE) Nru 1014/2010 tal-10 ta' Novembru 2010 dwar il-monitoraġġ u r-rapportar ta' dejta fuq ir-reġistrazzjoni ta' karozzi ġodda tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 293, 11.11.2010, p. 15), kif emendat b':

               –32012 R 0429: Ir-Regolament ta' Implimentazzjoni tal-Kummissjoni (UE) Nru 429/2012 tat-22 ta' Mejju 2012 (ĠU L 132, 23.5.2012, p. 11),

               –32013 R 0396: Ir-Regolament ta' Implimentazzjoni tal-Kummissjoni (UE) Nru 396/2013 tat-30 ta' April 2013 (ĠU L 120, 1.5.2013, p. 1),

               Id-dispożizzjonijiet tar-Regolament, għall-finijiet ta’ dan il-Ftehim, jinqraw bl-adattamenti li ġejjin:

               (a)Fl-Artikoli 8 u 9, il-kliem “, jew fil-każ ta’ fabbrikant fl-Istati tal-EFTA, lill-Awtorità ta’ Sorveljanza tal-EFTA,” għandhom jiddaħħlu wara l-kelma “Kummissjoni”.

               (b)L-Artikolu 9(5) m’għandux japplika fir-rigward tal-Awtorità ta' Sorveljanza tal-EFTA."

               Artikolu 2

               It-testi tar-Regolamenti (KE) Nru 443/2009, (UE) Nru 1014/2010, (UE) Nru 63/2011, (UE) Nru 397/2013 u (UE) Nru 333/2014 u r-Regoli ta' Implimentazzjoni (UE) Nru 725/2011, (UE) Nru 429/2012 u (UE) Nru 396/2013 u r-Regolament Delegat (UE) Nru 2015/6 fil-lingwa Iżlandiża u l-lingwa Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, huma awtentiċi.

               Artikolu 3

               Din id-Deċiżjoni tidħol fis-seħħ fi […], dment li jkunu saru n-notifiki kollha skont l-Artikolu 103(1) tal-Ftehim ŻEE*.

                  11Artikolu 4

               Din id-Deċiżjoni għandha tiġi ppubblikata fit-Taqsima ŻEE ta' Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji
                     għall-Kumitat Konġunt taż-ŻEE

                     (1)
                  ĠU L 140, 5.6.2009, p. 1.

                     (2)
                  ĠU L 293, 11.11.2010, p. 15.

                     (3)
                  ĠU L 23, 27.1.2011, p. 16.

                     (4)
                  ĠU L 194, 26.7.2011, p. 19.

                     (5)
                  ĠU L 132, 23.5.2012, p. 11.

                     (6)
                  ĠU L 120, 1.5.2013, p. 1.

                     (7)
                  ĠU L 120, 1.5.2013, p. 4.

                     (8)
                  ĠU L 103, 5.4.2014, p. 15.

                     (9)
                  ĠU L 3, 7.1.2015, p. 1.

                     (10)
                  ĠU L 202, 10.8.2000, p. 1.

                     (11)
                  [Mhuma indikati l-ebda rekwiżiti kostituzzjonali.] [Rekwiżiti kostituzzjonali indikati.]